กกต.จัดทำบุญครบ 20 ปี ศุภชัย ประกาศพร้อมจัดเลือกตั้ง 
กกต.จัดทำบุญวันสถาปนาครบ 20 ปี ศุภชัย ประกาศพร้อมจัดเลือกตั้ง บอกพรรคการเมืองอย่าห่วงเข้าข้างใคร ยันยึดกฎหมายเคร่งครัด คาดใช้งบฯ เลือก ส.ส. 5.8 พันล้าน ส่วนเลือกตั้งท้องถิ่น น่าจะเสร็จ มิ.ย. ก่อนส่ง สนช.พิจารณา,เมื่อเวลา 08.09 น. วันที่ 9 มิ.ย. ที่สำนักงานคณะกรรมการการเลือกตั้ง (กกต.) นายศุภชัย สมเจริญ ประธาน กกต. พร้อมกับ กกต.ทั้ง 3 คน, เลขาธิการ กกต. และผู้บริหารสำนักงาน ได้ร่วมกันทำพิธีสักการะองค์พระพรหม ณ บริเวณศาลพระพรหม อาคารศาสนภักดี ในโอกาสจัดงานทำบุญวันสถาปนาครบรอบ 20 ปี กกต.,ทั้งนี้ นายศุภชัย กล่าวถึงบทบาท กกต. 20 ปีที่ผ่านมาว่า กกต. และบุคลากรมีความพร้อมทุกด้าน โดยเฉพาะการเตรียมความพร้อมด้านการไต่สวน สอบสวน ตามที่รัฐธรรมนูญ 2560 กำหนดให้ศาลยึดสำนวนการสืบสวนไต่สวน โดย กกต.เป็นหลักในการพิจารณา ส่วนปัญหาและอุปสรรคที่ผ่านมา เรามีประสบการณ์ทุกรูปแบบ จึงมีความพร้อม ทุกพรรคการเมืองไม่ต้องเป็นห่วง กกต.จะดำเนินการทุกอย่างตามกฎหมาย อย่างเคร่งครัด และไม่ต้องกังวลว่าเราจะเข้าข้างฝ่ายหนึ่งฝ่ายใด คุณสมบัติ กกต.ตามรัฐธรรมนูญ ต้องเป็นคนมีความซื่อสัตย์ เป็นกลางทางการเมือง ,นายศุภชัย กล่าวถึง การแบ่งเขตการเลือกตั้ง จำนวน 350 เขต อาจจะทำให้พรรคการเมืองบางพื้นที่คะแนนเสียงลดลงว่า การแบ่งเขตต้องทำอย่างเป็นธรรม ตามหลักเกณฑ์รัฐธรรมนูญ และ ร่าง พ.ร.บ.ประกอบรัฐธรรมนูญว่าด้วยการเลือกตั้ง ส.ส. ยืนยันว่า กกต. มีความพร้อมในการจัดการเลือกตั้งครั้งต่อไป ซึ่งร่างกฎหมายและระเบียบต่างๆ เราจัดทำรอไว้เรียบร้อยแล้ว ถ้ากฎหมายประกาศใช้ ก็จะนำมาเทียบดู คงจะแก้ไขไม่มาก เพื่อให้สอดคล้องกับกฎหมายเลือกตั้ง ส.ส. ,เมื่อถามว่าหาก ที่ผ่านมา พล.อ.ประยุทธ์ จันทร์โอชา นายกรัฐมนตรี และหัวหน้าคสช.ย้ำเสมอ ไม่ลงเลือกตั้ง หากอนาคตสามารถลงเลือกตั้งได้ จะเป็นอย่างไร ประธาน กกต. กล่าวว่า เป็นสิทธิ์ของท่าน กกต. ไม่อาจก้าวล่วงวิพากษ์วิจารณ์ได้ ในฐานะเป็นคนกลาง และเป็นสิทธิ์ของทุกคนในฐานะคนไทย,เมื่อถามอีกว่า ทหารได้ให้กองกำลังรักษาความสงบเรียบร้อย (กกล.รส.) ดูแลการเลือกตั้งในอนาคต หาก กกต.ร้องขอ นายศุภชัย กล่าวว่า ต้องดูสถานการณ์บ้านเมือง ถ้าการเลือกตั้งอยู่ในสภาวะปกติ ไม่มีม็อบ ก็ไม่จำเป็นต้องใช้กองกำลังทหารมาดูแล ทั้งต้องพิจารณาด้วยถ้านำทหารเข้ามาจะทำให้ภาพการเลือกตั้งดูไม่สงบ,เมื่อถามถึงงบประมาณการเลือกตั้ง ส.ส. นายศุภชัย กล่าวว่า เป็นหน้าที่รัฐบาล ต้องจัดงบประมาณให้ กกต.ให้พอเพียง เพราะกฎหมายใหม่ให้อำนาจ กกต.ไว้มาก ทั้งอำนาจการสืบสวนไต่สวน การจัดตั้งผู้ตรวจการเลือกตั้ง ซึ่งทุกอย่างต้องใช้เงิน และเราไม่ได้ตั้งงบประมาณประจำปีไว้ หากมีอะไรก็ต้องถามไปยังรัฐบาล ตนคาดว่าการเลือกตั้ง ส.ส.ที่จะเกิดขึ้นจะใช้งบประมาณ 5,500-5,800 ล้านบาท เพิ่มขึ้นจากการเลือกตั้งครั้งก่อน ส่วนการเลือก ส.ว. คงใช้งบประมาณไม่มาก เพราะไม่ต้องพิมพ์บัตร คาดว่าจะใช้งบประมาณ 1,200-1,300 ล้านบาท ,ขณะที่ความคืบหน้าการเลือกตั้งท้องถิ่นน้ัน นายศุภชัย กล่าวว่า ขณะนี้กำลังปรับแก้กฎหมายตามที่ กกต. ทักท้วงไป ซึ่งมีหลายประเด็นที่ได้ทักท้วงไปในกฎหมายเก่าที่มีความบกพร่อง และนำเอามาปรับปรุงเพื่อให้มีความชัดเจน เพื่อให้ทำงานราบรื่นและต้องไม่ต้องให้หน่วยงานใดมาตีความให้เกิดความซับซ้อนอีก เข้าใจว่าสิ้นเดือนมิถุนายน ร่าง พ.ร.บ.ว่าด้วยการเลือกตั้งสมาชิกสภาท้องถิ่น และผู้บริหารท้องถิ่น จะแล้วเสร็จในขั้นกฤษฎีกา ก่อนจะส่งให้คณะรัฐมนตรี (ครม.) และสภานิติบัญญัติแห่งชาติ (สนช.) พิจารณาต่อไป. 
กกต.จัดทำบุญวันสถาปนาครบ 20 ปี ศุภชัย ประกาศพร้อมจัดเลือกตั้ง บอกพรรคการเมืองอย่าห่วงเข้าข้างใคร ยันยึดกฎหมายเคร่งครัด คาดใช้งบฯ เลือก ส.ส. 5.8 พันล้าน เลือกตั้งท้องถิ่น คาดเสร็จ มิ.ย. 
กกต.,วันสถาปนา BRN,จัดเลือกตั้ง,ศุภชัย สมเจริญ,พรรคการเมือง,ข่าวทั่วไป